Page:Volunteer boys.pdf/5

 Then by there came twa gentlemen,
 * At twelve o’clock at night,

And they could noither see house nor hauld,
 * Nor coal nor candle light.

“Now whether is this a rich man’s house?
 * Or whether is this a poor?”

But ne’er word wad one of them speak,
 * For barring of the door.

And first they ate the white puddings,
 * And then they ate the black;

Tho’ muckle thought the gudewife to hersey
 * Yet ne’er a word she spak.

Then said the one unto the other,
 * “Here man, take my knife,

Do ye tak aff the auld man’s beard,
 * And I’ll kiss the goodwife.”

“But there’s nae water in the house,
 * And what shall we do then?”

“What ails ye at the pudding broo,
 * That boils into she pan?”

O up then started our gudeman,
 * An angry man was he;